Odense Adresse-Contoirs Efterretninger, 1778-01-23
1 Sidstafvigte 31 August, om Aftenen Kl. 9 kom fra Rochelle et med Salt laddet Skib, som nærmede sig til de udenfor Dieppe liggende Landpynter, hvorpaa befandt sig 8 Mand Skibsfolk og 2 Passagerere. Vinden var saa heftig, og Søen saa oprørt, at en Lovts søgte 4 Gange forgieves at løbe ud for at bringe Skibet i Havnen. Bouslard, en anden uforfærdet Lovtsmand, som mærkede at den Loots, som var om Bord, styrede Skibet urigtig, og at det derover geraadede i Fare, søgte ved en Raaber og ved Tegn at underrette ham derom; men Mørket, Vindens Tuden, Bølgernes Tummel og den stærke Søe gjorde at Capitainen hverken kunde her eller see, og kort derpaa strandede Skibet 30 Roder (en Rode holder 10 Fod) udenfor Mundingen af Havnen. Paa de ulykkeliges Klageskrig besluttede Boussard at redde dem, uagtet alle de Forestillinger man gjorde ham og Umueligheden deri, Han lod sin Kone og sine Børn, som søgte at forhindre ham deri, føre bort, bandt et Tov midt og Livet paa sig, hvis anden Ende han gjorde fast ved sit Hoved, kastede sig derpaa midt ud i de rasende Bølger, for at bringe dette Tov til Skibet, paa det at Folkene derved kunde komme til Land og redde sig. Han naaede ogsaa Skibet, men i det Øieblik, han vilde lange dem Tovet til, blev han bortført af en Bølge og kastet tilbage til Strandbredden, igien. Dette afskrækkede ham ikke; han igientog sit Forsøg 5 Gange, og blev ligesaa ofte kastet tilbage paa Strandbredden, som allerede var skiult med Stykker og Stumper, som Bølgernes Heftighed havde slaaet løs af Skibet. Alt dette betog ham endnu ikke Modet; han kastede sig paa nye i Vandet. Nu blev han af en Bølge slagen saaledes imod Skibet, at man agtede ham for død. Men Øieblikket derpaa kom han op igien, og havde en Matros i Armene, som havde kastet sig fra Skibet i Søen, og denne, som var fast død og uden Bevægelse, blev først bragt til Land af ham. Endeligen, efter ubeskrivelig Møie og fast utrolige nye Forsøg, lykkedes det ham, at naae Skibet, og at kaste sit Tov derop, da Skibsfolkene, som endnu havde saa mange Kræfter, benyttede sig af denne Hielp, bandt sig fast derved, og bleve saaledes trokne i LandBoussard samlede paa nye sine Kræfter, og gjorde sig løs af deres Hænder, som søgte at holde ham fast paa Landet, og sprang endnu en Gang i Søen, med det lykkelige Udfald, at han endnu reddede en af Passagererne, der havde bundet sig fast ved Skibet, og hvis Svaghed ikke tilstedede ham at betiene sig af den samme Hielp, som de andre. Af 10 Mennisker, som vare i Skibet, bleve saale, des 8 reddede, og kuns 2 druknede, hvis Lig man den følgende Dag fandt ved Strandkandten, Med disse Omstændigheder haver Jntendanten af Nogen indberettet denne Tildragelse til General Directeuren for Finantserne, som derover haver tilskrevet Boussard følgende egenhændige Brev Brave Mand! " Jeg haver først i Forgaars ved Hr. Jntendanten faaet " Efterretning om den mandige Gierning, som I den 31. August haver forrettet, og i Gaar haver jeg aflagt Beretning derom til Kongen, som haver befalet mig at tilkiendegive eder hans Velbehag derover, og paa hans Vegne at bekiendtgiørereder, at eder er tillagt en Gave " af 1000 Livres, og en aarlig befoldning af 300 Livres. Jeg haver skrevet derom til Jntendanten. Bliv ved, naar det staaer i eders Magt, at staae eders Med mennisker bi, og beder for eders gode Konge, som elsker og belønner brave Folk.